Hvad er julemærkehjem?
Der er 5 julemærkehjem i Danmark. Julemærkehjemmene kæmper for børneliv uden mobning, mistrivsel og ensomhed. De hjælper børn, der gerne vil have en ny start. Under et ophold på Julemærkehjem lærer børnene nye måder at se på sig selv og verden omkring dem, og det giver dem bedre selvværd. Flere af vores elever har været på julemærkehjem. Derfor arrangerer vi Døgn på efterskole – for dig, der har været på julemærkehjem. Døgnet er en god mulighed for at mødes med dem, du har været på julemærkehjem med, og få en hyggelig oplevelse, hvor du samtidig prøver, hvordan det er at gå på efterskole. Du kan læse mere om julemærkehjemmene og julemærkefonden her